CELEX: 62010CN0450
Language: da
Date: 2010-09-15 00:00:00
Title: Sag C-450/10 P: Appel iværksat den 15. september 2010 af Nuova Terni Industrie Chimiche SpA til prøvelse af dom afsagt af Retten (Femte Afdeling) den 1. juli 2010 i sag T-64/08, Nuova Terni Industrie Chimiche SpA mod Europa-Kommissionen

20.11.2010   
            
            
               DA
            
            
               Den Europæiske Unions Tidende
            
            
               C 317/21
            
         Appel iværksat den 15. september 2010 af Nuova Terni Industrie Chimiche SpA til prøvelse af dom afsagt af Retten (Femte Afdeling) den 1. juli 2010 i sag T-64/08, Nuova Terni Industrie Chimiche SpA mod Europa-Kommissionen
   (Sag C-450/10 P)
   ()
   2010/C 317/38
   Processprog: italiensk
   
      Parter
   
   
      Appellant: Nuova Terni Industrie Chimiche SpA (ved avvocati T. Salonico, G. Barone og A. Marega)
   
      Den anden part i appelsagen: Europa-Kommissionen
   
      Appellanten har nedlagt følgende påstande
   
   
               —
            
            
               Den appellerede dom (1) ophæves og den anfægtede beslutning (2) annulleres, for så vidt som beslutningen ikke anerkender den omtvistede foranstaltnings karakter af erstatning eller godtgørelse, men derimod har fastslået, at der er tale om ulovlig statsstøtte, der ikke er forenelig med fællesmarkedet og/eller
            
         
               —
            
            
               Den appellerede dom ophæves, for så vidt som den ikke anerkender, at det pålæg om tilbagesøgning, der findes i beslutningen, er i strid med princippet om beskyttelse af den berettigede forventning, og følgelig annulleres beslutningen for så vidt angår den del, som bestemmer, at Italien uden ugrundet ophold skal tilbagesøge støtten med tillæg af renter; og
            
         
               —
            
            
               Kommissionen tilpligtes at betale sagens omkostninger.
            
         
      Anbringender og væsentligste argumenter
   
   Appellanten er af den opfattelse, at den appellerede dom er fejlagtig, og at den skal ophæves af følgende grunde:
   
               1)
            
            
               Tilsidesættelse af artikel 107 TEUF og 108 TEUF, selvmodsigende begrundelse og åbenbar urigtig gengivelse af de beviser, der er fremlagt i forbindelse med fortolkningen af den anfægtede foranstaltning som statsstøtte og ikke som en godtgørelse til fordel for appellanten. Retten har begået en fejl ved sin restriktive fortolkning af den nationale ret og retspraksis, som appellanten har påberåbt sig under sagen i første instans, og som viser, at den omstridte foranstaltning ikke udgør statsstøtte men har bevaret den karakter af erstatning, som oprindeligt blev fastsat af den italienske lovgiver i 1962 og anerkendt af Kommissionen og Retten.
            
         
               2)
            
            
               Tilsidesættelse af artikel 14, stk. 1, i forordning (EF) nr. 659/1999 (3) og selvmodsigende og utilstrækkelig begrundelse, for så vidt som Retten har fastslået, at det pålæg om tilbagesøgning, der findes i beslutningen, ikke er i strid med princippet om beskyttelse af den berettigede forventning. Rettens dom er behæftet med fejl og savner begrundelse, for så vidt som den har afvist, at Kommissionens lange passivitet i forhold til de italienske myndigheders forklaringer i slutningen af 1991 vedrørende den omstændighed, at den første forlængelse af Terni-taksten, som opretholdt det oprindelige formål om godtgørelse, udgør en omstændighed, som kan begrunde en berettiget forventning hos appellanten om, at forlængelsen af Terni-taksten og herunder den omtvistede foranstaltning ikke udgjorde statsstøtte.
            
         
      (1)  Dom afsagt af Retten i Første Instans (Femte Afdeling) den 1.7.2010 i sag T-64/08.
   
      (2)  Kommissionens beslutning 2008/408/EU af 20.11.2007 om Italiens støtte C 36/A/06 (ex NN 38/06) til fordel for ThyssenKrupp, Cementir og Nuova Terni Industrie Chimiche (EUT 2008 L 144, s. 37).
   
      (3)  Rådets forordning (EF) nr. 659/1999 af 22.3.1999 om fastlæggelse af regler for anvendelsen af […] artikel [88 EF] (EUT L 83, s. 1).